Tianlong

Tianlong () ialah seekor naga yang terbang dalam mitos Cina, sebutir bintang dalam astrologi Cina, dan juga satu kata nama khas yang dipakai oleh manusia mahupun tempat.

Menurut naskhah-naskhah klasik Cina, tian "syurga" dan long "naga" mula-mula disebut sekaligus dalam catatan Dinasti Zhou (1122 SM-256 SM), tetapi ungkapan tianlong hanya tercatat sewaktu Dinasti Han (207 SM-220 M).

Kitab Yijing ("Kitab Perubahan") memberikan contoh penggunaan tian dan long bersama-sama. Qian  "Pencipta", iaitu heksagram yang pertama, menyatakan, "Sembilan lima: Naga terbang di angkasa; boleh berjumpa orang besar."周易: 乾 九五, Wikisource.

Sebutan terawal ungkapan tianlong menurut kamus Hanyu Da Cidian, terdapat dalam naskhah Xinxu ( "Prakata Baru") oleh Liu Xiang (79-8 SM). Kisahnya tentang seorang lelaki bernama Ye Zigao yang mengaku dirinya pencinta naga. Setelah banyak mengukir dan melukis gambar-gambar naga di merata rumahnya, datangnya seekor naga syurga yang melawat, tetapi Ye ditakutkan lalu melarikan diri.Yuan 2006:213

Rujukan
Petikan

Bibliografi
Wilhelm, Richard and Cary F. Baynes. 1967. The I Ching or Book of Changes. Bollingen Series XIX, Princeton University Press.
Yuan, Haiwang. 2006.  The Magic Lotus Lantern and Other Tales from the Han Chinese. Libraries Unlimited.

Category:Naga Cina
Category:Perkataan dan istilah Cina

fr:Tianlong
ja:天竜
pl:Tianlong
zh:天龙